খাদিমপুর এলাকার ২৫০ পরিবারের সদস্যরা একজোট হয়ে বলাইচণ্ডী দুর্গাপুজোর আয়োজন করেন। পুজোর তিন দিন আগে থেকে এলাকার বাসিন্দা নিরামিষ খাবার খান। বলাইচণ্ডী দুর্গা প্রতিমার চারটি হাত। এই প্রতিমার সঙ্গে অসুর ও মহিষ না থাকলেও কার্তিক, গণেশ, লক্ষ্মী ও সরস্বতী রয়েছে। দশমীর রাতে পুজো শুরু হওয়ার আগে প্রতিমার শরীরে প্রায় ২০ ভরি সোনা ও রুপোর অলঙ্কার পরানো হয়। পুজোর উদ্যোক্তা বিশ্বনাথ বর্মন, জীবন বর্মন ও প্রদীপ বর্মন জানিয়েছেন, পুজোর জন্য বাইরে থেকে চাঁদা তোলা হয় না। তিন দিন ধরে মেলা, নাটক ও জলসার আয়োজন করা হয়।